
VENDIM

Nr. 319, datë 29.5.2024

PËR DISA NDRYSHIME NË VENDIMIN NR. 782, DATË 7.10.2020, TË KËSHILLIT TË MINISTRAVE, “PËR MIRATIMIN E MODELEVE TË AKTEVE KADASTRALE DHE TË DHËNAVE NË PËRMBAJTJE TË HARTËS KADASTRALE”

Në mbështetje të nenit 100 të Kushtetutës dhe të neneve 13, pika 5, 15, pika 3, e 17, pika 7, të ligjit nr. 111/2018, “Për kadastrën”, me propozimin e Kryeministrit, Këshilli i Ministrave

VENDOSI:

I. Në vendimin nr. 782, datë 7.10.2020, të Këshillit të Ministrave, “Për miratimin e modeleve të akteve kadastrale dhe të dhënave në përmbajtje të hartës kadastrale”, bëhen këto ndryshime:

1. Fjalia e dytë, e pikës 24, të kreut V, “Akte të tjera kadastrale” ndryshohet, si më poshtë vijon:

 “Këto vërtetime provojnë se pronari ka depozituar dokumentet ligjore për regjistrim, por prona ndodhet në një zonë kadastrale që nuk i është nënshtruar ende regjistrimit fillestar. Ky vërtetim është i vlefshëm për përdorim nga pronari dhe autoritetet publike deri në përfundimin e procesit të regjistrimit fillestar. ASHK-ja garanton statusin juridik të pasurisë së paluajtshme vetëm pas përfundimit të regjistrimit fillestar sistematik të zonës kadastrale ku ndodhet pasuria.”.
2. Anekset 7 dhe 8, bashkëlidhur vendimit, zëvendësohen me anekset me të njëjtin numërtim dhe titull, që i bashkëlidhen këtij vendimi.

II. Ngarkohet Agjencia Shtetërore e Kadastrës për zbatimin e këtij vendimi.

Ky vendim hyn në fuqi pas botimit në Fletoren Zyrtare.

KRYEMINISTËR

Edi Rama
Aneks 7

REPUBLIKA E SHQIPËRISË

AGJENCIA SHTETËRORE E KADASTRËS

VËRTETIM

Ky vërtetim lëshohet bazuar në nenin 19, pika 2, të ligjit nr. 111/2018, “Për kadastrën”, për të provuar se pronari ka depozituar dokumentet ligjore për regjistrim, por prona ndodhet në një zonë kadastrale që nuk i është nënshtruar ende regjistrimit fillestar. Ky vërtetim është i vlefshëm për përdorim nga pronari dhe autoritetet publike deri në përfundimin e procesit të regjistrimit fillestar. ASHK-ja garanton statusin juridik të pasurisë së paluajtshme vetëm pas përfundimit të regjistrimit fillestar sistematik të zonës kadastrale ku ndodhet pasuria.
	PRONARI/BASHKËPRONARËT

	Emri (emër, atësi dhe mbiemër)/emri i personit juridik
	Numër personal ID-je/NIPT-i
	Pjesa (-/-)

	
	
	

	
	
	


	Nr. jopërfundimtar i pasurisë
	

	Zona kadastrale
	

	Lloji i pasurisë
	

	Sipërfaqja e pasurisë
	Total:
	Truall:
	Ndërtesë:

	Kufitarët (nëse ka)
	Në veri:
	Në lindje:
	Në jug:
	Në perëndim:

	Vlera aktuale e pasurisë
	

	Adresa e pasurisë
	

	Komente
	


	DREJTORI:

(emër, mbiemër) 
Data e lëshimit ___/__/_____

 Nr. serialit ____________

Shënim. Ky dokument është gjeneruar dhe vulosur me anë të një procedure automatike nga një sistemin elektronik (Agjencia Shtetërore e Kadastrës).
 


Aneks 8

REPUBLIKA E SHQIPËRISË

AGJENCIA SHTETËRORE E KADASTRËS

VËRTETIM

Ky vërtetim lëshohet bazuar në nenin 19, pika 2, të ligjit nr. 111/2018 “Për kadastrën”, për të provuar se subjekti është përfitues i të drejtës reale, por prona ndodhet në një zonë kadastrale që nuk i është nështruar ende regjistrimit fillestar. Ky vërtetim është i vlefshëm për përdorim nga pronari dhe autoritetet publike deri në përfundimin e procesit të regjistrimit fillestar. ASHK-ja garanton statusin juridik të pasurisë së paluajtshme vetëm pas përfundimit të regjistrimit fillestar sistematik të zonës kadastrale ku ndodhet pasuria.
	PËRFITUESI I SË DREJTËS

(qiramarrës, enfiteozëmarrës, kreditor, hipotekor etj.)

	Emri (emër, atësi dhe mbiemër)/emri i personit juridik
	Numër personal ID-je/NIPT-i

	
	


	Nr. jopërfundimtar i pasurisë
	

	Zona kadastrale
	

	Lloji i pasurisë
	

	Sipërfaqja e pasurisë
	

	Kufitarët (nëse ka)
	Në veri:
	Në lindje:
	Në jug:
	Në perëndim:

	Afati i të drejtës
	

	Adresa e pasurisë
	

	Pronari/bashkëpronarët

(qiradhënës, enfiteozëdhënës etj)


	Emri (emër, atësi dhe mbiemër)/emri i personit juridik
	Numër personal ID-je/NIPT-i
	Pjesa (_/_)

	
	
	
	


	DREJTORI: 
(emër, mbiemër) 
Data e lëshimit ___/__/_____

 Nr. serialit ____________

 Shënim. Ky dokument është gjeneruar dhe vulosur me anë të një procedure automatike nga një sistemin elektronik (Agjencia Shtetërore e Kadastrës).



